## Vint-i-nou estacions de Metrovalencia van superar el milió de viatgers en 2023

*** Xàtiva va ser la instal·lació amb més trànsit de la xarxa amb 6,4 milions de desplaçaments
* L'estació metropolitana amb més trànsit va ser Mislata amb 2,1 milions de viatges i la del tramvia La Carrasca amb 1 milió de moviments**

Un total de 29 estacions de Metrovalencia van superar el milió de viatgers durant l'any passat, 19 d'estes de la ciutat de València (18 de metro i 1 de tramvia), i 10 de l'àrea metropolitana, totes de metro. Al seu torn, les deu primeres van superar també els dos milions i les tres primeres, els tres milions de passatgers.

La llista l'encapçala Xàtiva (L-3, L-5 i L-9), amb 6.458.973 viatgers, seguida per Colón (L-3, L-5, L-7 i L-9) amb 4.982.996, Àngel Guimerà (L-1, L-2, L-3, L-5 i L-9) amb 3.601.428, Plaça Espanya (L-1 i L-2) amb 2.743.810; i, en quint lloc, Túria (L-1 i L-2), amb 2.254.203 desplaçaments.

En els següents cinc llocs, fins a completar les deu primeres estacions, es troben; Amistat (L-5 i L-7) amb 2.241.446; Benimaclet (L-3 i L-9) amb 2.230.110; Avinguda del Cid (L-3, L-5 i L-9) amb 2.140.476; Facultats (L-3 i L-9) amb 2.128.719; i, en dècim lloc, Mislata (L-3, L-5 i L-9) amb 2.120.560 passatgers.

Però encara hi ha 19 estacions més que han superat el milió de passatgers i passatgeres en 2022. Estes són Torrent Avinguda, amb 1.915.962; Nou d’Octubre, amb 1.907.388; Jesús, amb 1.850.543;  Patraix, amb 1.823.762, Marítim (metro), amb 1.757.696; Ayora, amb 1.660.436; Paiporta, amb 1.634.442; Torrent, amb 1.447.516; Alameda, amb 1.376.212; Aragó, amb 1.356.489; Aeroport, amb 1.346.863; Beniferri, amb 1.316.571; Burjassot-Godella, amb 1.101.403; Roses, amb 1.083.113, Salt de l'Aigua, amb 1.046.439; Mislata-Almassil, amb 1.044.569; Quart de Poblet, amb 1.036.098; Campanar, amb 1.022.793 i La Carrasca, amb 1.020.328 viatgers.

**Les parades del tramvia**

Quant al tramvia, l'única parada que supera el milió de moviments és l'esmentada de La Carrasca, amb 1.020.328 viatgers. Li seguixen, ja per davall d'eixa barrera, Pont de Fusta, amb 774.138; Benimaclet amb 648.793; Alacant, amb 640.045; i Vicente Zaragozá, amb 597.989 usuaris.

Del sext al dècim lloc, es troben La Cadena, amb 588.408; Trinitat, amb 488.925; Vicent Andrés Estellés, amb 473.635; Ciutat Arts i Ciències-Justícia, amb 466.275 i Sagunt, amb 388.556 clients.

Fecha: 22/01/2024